Pioneerirühm

Pioneerirühm on toetava loomuga sõjaväeline üksus, mille eesmärk on raskendada maastikul vastase üksuste liikumist, tagada oma üksuste liikuvus ja vajadusel luua kaitse- ja varjeehitisi.

 Kirjeldus 
Pioneeriüksused võivad olla esindatud kõrgema üksuse koosseisus pioneeripataljoni, -kompanii või -rühma näol. Rühmast väiksemat iseseisvat pioneeriüksust üldjuhul ei formeerita, kuna arvestades pioneeritööde mahtu, pole see otstarbekas.

Pioneerikompanii põhikoosseisu moodustavad 2–3 pioneerirühma ja nende ülesannete täitmist rasketehnikaga toetav tehnikarühm. Pioneerirühmad toetuvad oma tegevuses kõrgema üksuse tagalatoetusele, kuna nendel üksustel puudub tagalatoetuse element ning nad on sõltuvad kõrgemast toetusest.Pioneerialase väljaõppe vajadus Kaitseliidus. Kaitseväe Ühendatud Õppeasutused. 2012

Pioneeriteenistus on kaitstuse funktsiooni seisukohalt seotud eelkõige lahinguvõimsuse säilitamisega (välikindlustamine, pette- ja moondamistööd) ja vastase tõkestamisega. Jalaväepataljoni orgaaniliseks allüksuseks on pioneerirühm, mille esmane funktsioon on vastase liikumise tõkestamine. Pioneerirühma ülesannete planeerimisel peab pataljoni staap täpselt teadma selle tõkete ja läbipääsude rajamise suutlikkust (s.o tõkete iseloom, arv ja tööks kuluv aeg).Eesti kaitseväe maaväe lahingutegevuse alused. Kaitseväe ühendatud õppeasutused. 2010

 Ülesanded 
Tõkestada, aeglustada, raskendada või peatada vastase üksusi ja lahingumasinate liikumist või manöövreid.
Tagada oma üksuste liikuvust, võimaldada väeüksuste liikumist või manöövrit, parandades teeolusid ja rajades tõketest ja miiniväljadest läbipääse.
Parandada lahinguvõime säilitamiseks üksiksõduri ja üksuse üleelamistingimusi, ehitades laskepesi, kaevikuid ja majutuspunkreid.
Pioneerid teevad tööd rasketehnika ja lõhkeainetega.
Pioneerid peavad oskama nii lõhata kui ka ehitada, rajada uut ja hävitada vana.
Pioneeridel on demineerimisvõimekus.

 Viited 

Kategooria:Eesti maavägi
Kategooria:Pioneerivägi